Helge Rognlien

Helge Rognlien (født 14. januar 1920 i Oslo, død 15. juli  2001) var en norsk politiker som representerte Venstre.

Den 29. august 1970 ble han utnevnt til kommunalminister i Per Bortens regjering, en post han hadde frem til regjeringen Borten ble felt i 1971.

Da Venstre ble splittet i 1972 som følge av EEC-striden, ble han leder i Venstre etter Helge Seip, som på sin side gikk ut av partiet og stiftet Det Nye Folkepartiet. Rognlien var Venstre-leder frem til 1974, da han ble avløst av Eva Kolstad. Hun ble dermed den første kvinnelige partilederen i Norge.

Han var medlem av Den Norske Nobelkomite 1967–1973. I likhet med Senterpartiets Einar Hovdhaugen trakk han seg fra komitéen da fredsprisen ble tildelt den amerikanske utenriksministeren Henry Kissinger.

Rognlien var medlem av Bærum kommunestyre i periodene 1955–1960 og 1967–1979. Han var også medlem av Akershus fylkesting fra 1963 til 1975.

Referanser

Eksterne lenker 
 

Statsråder i Regjeringen Borten
Venstre-statsråder
Venstres ledere
Unge Venstres ledelse
Lokalpolitikere i Bærum
Venstre-politikere i Akershus
Nobelkomiteens medlemmer og varamedlemmer
Formenn av Det Norske Studentersamfund
Personer fra Oslo
Norske konsentrasjonsleirfanger under andre verdenskrig
Norske sosialliberalister